परमेश्वर की गति और हमारी गति एक सी नहीं हैं और ना ही उनके विचार और हमारे विचार एक समान हैं। उन दोनों के बीच आकाश और पृथ्वी का अंतर है (यशाया 55: 8, 9) । तो परमेश्वर की गति को समझने का प्रयास करते समय हमारे लिए यही अच्छा होगा कि अपनी चतुर बुद्धि और तर्क को हम अलग रख दें। तो बाइबल के आरम्भ के पन्नों में वह कौन सा संदेश है जिसे परमेश्वर हम तक पहुँचाने की कोशिश कर रहे हैं? बस यही, कि वह असफलता से भरे मनुष्य को ले कर उसमें से कुछ महिमामय बना सकते हैं और उसके जीवन के लिए रखी पूर्ण योजना को अब भी पूरा कर सकते हैं।